Tanfalit tayeḍ id-yemmalen tugna n yesli, inufa di tseddart tis snat anda tamedyazt tkenna isli ɣer lmeṣbaḥ, (amzun d lmeṣbaḥ), ayagi yemmal-d d akken isli d mmis n laṣel ara yesbedden axxam-isn d win ara inewren tudert n teslit, ussan-is d wid ara yecɛecɛen am teftilt. Lmeṣbaḥ: d azamul n tafat d tumert, isli ilaq ad yili d argaz izemren ad yesbed axxamis, ara yemɛawanen d tmeṭṭt-is yguren n tudert, di tmetti taqbaylit a babat uqbel ma ad imud yellis izwağ, yesteqsi ɣef yilemẓi ma yezmer iman-is, yezmer i wuguren n tudert, ma d mmi-s n leḥlal, d bu tissas d trugza, dayen i yettağan timedyazin ttakent-d tugna icebḥen i yesli akken ad as-ssalint di ccan.